Hallituksen esityksen laatimisohjeiden uudistamistyöryhmä

Asettaminen	
	Oikeusministeriö on tänään asettanut työryhmän valmistelemaan Hallituksen esitysten laatimisohjeiden uudistamista.	

Toimikausi	
	26.10.2001 - 30.9.2002  
Työryhmän tulee valmistella alustava ehdotus oikeusministeriön johtoryhmän käsittelyä varten 31.3.2002 mennessä.	

Tausta	
	Valtioneuvosto on vahvistanut nykyiset Hallituksen esitysten laatimisohjeet yleisistunnossaan 12.11.1992. Ensimmäiset ohjeet vahvistettiin 1975 ja toiset 1980. Ohjeilla pyritään yhtenäistämään hallituksen esitysten rakennetta ja siten lisäämään esitysten havainnollisuutta ja käyttökelpoisuutta.

Laatimisohjeiden myötä aikanaan otettiin käyttöön esityksen alkuun lisättävä osa
"Esityksen pääasiallinen sisältö", yhdenmukaistettiin esitysten sisältöä vahvistamalla esityksissä käytettävä vakio-otsikointi sekä otettiin muutoslakeja koskevien esitysten liitteeksi rinnakkaistekstit, joissa kursivoinnilla havainnollistetaan ehdotetut muutokset.

HELOn lisäksi on julkaistu myös muita oppaita, kuten "Lainlaatijan opas" (1996) ja sitä täydentävä "Lainlaatijan perustuslakiopas" (2000) sekä "Lainlaatijan EU-opas" (1997), jotka samoin kuin opas "Svenskt Lagspråk i Finland" (1998) uudistetaan erikseen. HELOn ohjeistusta on täydennetty valtioneuvoston periaatepäätöksinä hyväksytyillä ohjeilla säädösehdotusten taloudellisten vaikutusten arvioinnista (1998), ympäristövaikutusten 
arvioinnista (1998) ja yrityavaikutusten arvioinnista (1999).

Osa edellä mainitusta aineistosta liittyy "Valtioneuvoston lainvalmistelun kehittämisohjelman" (LAVO 3/1996) ja "Valtioneuvoston lainvalmistelun kehittämisohjelma II:n
" (LAVO 6/2000) täytäntöönpanoon, jonka myötä on kertynyt monenlaista myös HELO-ohjeisiin vaikuttavaa kokemusta ja aineistoa. Merkittävää aineistoa sisältyy myös työryhmän mietintöön "Valtioneuvoston säädöspolitiikan muodostaminen" (LAV/1999). Myös uusi lainsäädäntö, varsinkin 1.3.2000 voimaan tullut uusi perustuslaki, vaikuttaa osaltaan HELOnkin sisältöön.

Tavoitteet	
	Tavoitteena on laatia ehdotus ajanmukaisiksi hallituksen esitysten laatimisohjeiksi, joissa on otettu huomioon valtioneuvoston lainsäädännön kehittämisohjelmat sekä niistä saadut kokemukset ja niiden myötä kertynyt aineisto, uusien lakien, varsinkin vuoden 2000 
perustuslain, asettamat vaatimukset sekä informaaatioteknologian kehitys.	

Tehtävä	
	Työryhmän tehtävänä on laatia ehdotus uusiksi hallituksen esitysten laatimisohjeiksi. 
Ehdotus on laadittava opaskirjan muotoon, ottaen huomioon, että opas voidaan saattaa käyttöön myös sähköisessä muodossa. 

Ohjeita laadittaessa on otettava huomioon edellä selostetut viime aikaiset kehittämistoimet ja niiden myötä saadut kokemukset ja kertynyt aineisto. Erityistä huomiota on kiinnitettävä siihen, miten lainsäädännön tarve, erilaiset vaihtoehtoiset ratkaisut ja lakiehdotusten 
arvioidut vaikutukset sekä eri tahojen kuuleminen selostetaan hallituksen esityksissä. Sen lisäksi on selvitettävä, miten vuoden 2000 perustuslaki ja mut uudet yleislait vaikuttavat esitysten laadintaan.

Työryhmän tulee esitystä laatiessaan kuulla eri ministeriöiden edustajia sekä eduskunnan kanslian lainsäädäntöasiantuntijoita. Työryhmän tulee myös yhteistyössä ulkoasiainministeriön kanssa selvittää, missä määrin valtiosopimusten hyväksymistä ja voimaansaattamista tarkoittavia esityksiä koskevat ohjeet otetaan huomioon yleisissä laatimisohjeissa ja missä määrin ne annetaan ulkoasisinministeriössä laadittavana olevassa oppaassa. Työryhmän tulee HELOa laatiessaan muutoinkin kiinnittää huomiota lainvalmistelua koskevien eri oppaiden muodostaman kokonaisuuden hallittavuuteen ja johdonmukaisuuteen.	

Organisointi	
	HELO-työryhmä	
		Puheenjohtaja:
Markku Tyynilä, toimistopäällikkö, oikeusministeriö 
	
		Jäsenet:	
		Manne Airaksinen, lainsäädäntöneuvos, oikeusministeriö 	
		Asko Välimaa, lainsäädäntöneuvos, oikeusministeriö, lainvalmisteluosasto 	
		Matti Niemivuo, lainsäädäntöjohtaja, oikeusministeriö 	
		Sina Uotila, lainsäädäntöneuvos, oikeusministeriö 	
		Henrik Bruun, lainsäädäntöneuvos, oikeusministeriö 
Kaijus Ervasti, tutkija, oikeuspoliittinen tutkimuslaitos	
			
		Sihteerit:
Martti Simola, erityisasiantuntija, oikeusministeriö 	
		Kirsi Kuuttiniemi, lainsäädäntöneuvos, oikeusministeriö 	

	kansliapäällikkö	Kirsti Rissanen	

	Ylijohtaja	Pekka Nurmi	

JAKELU	
	työryhmän puheenjohtaja, jäsenet ja sihteeri
kansliapäällikkö
tiedotuspäällikkö
lainvalmisteluosasto	

TIEDOKSI